1351.

Godina **1351** (**[[Rimske brojke|MCCCLI]]**) bila je redovna godina koja počinje u subotu u julijanskom kalendaru (1. siječnja/januara).

## Događaji
### Januar/Siječanj &ndash; Mart/Ožujak
* 9. 1. - Stjepan Lacković se prvi put pominje kao hrvatski ban (1351-52), raniji ban, kraljev brat Stjepan, poslat je u Erdelj.
* zima 1350/51 - Dušan je došao pod Solun, nakon neuspelih pregovora dolazi do ratnih dejstava. Dušan zauzima Voden a vojvoda Hlapen Ber. Neverni grčki Voden je opljačkan i raseljen.
* jan. - mart - U Engleskoj je donesen Zakon o izdaji, koji je na snazi i u 21. stoljeću, uz mnoge izmjene.
* februar - Engleski parlament donosi Statut radnika kojima se, nakon gubitka ljudstva od kuge, ograničavaju nadnice i nagone sposobni na rad - slabo se sprovodi.
* 4. 3. - Osnovano je Kraljevstvo Ayutthaya u Tajlandu (tradicionalni datum). Vladar je Uthong (do 1369), Ayutthaya traje do 1767.
* mart - Mletačka flota napada đenovsku Galatu.
* 20. 3. - Umro je sultan Delhija Muhammad bin Tughluq, nasleđuje ga rođak Firuz Shah Tughlaq (do 1388). Sultanat slabi.
* 26. 3. - Rat za bretanjsko nasleđe—Borba tridesetorice: u okršaju po 30 vitezova sa obe strane, prevagu odnose franko-Blois vitezovi nad anglo-Montfortskim. Nema efekta na rat ali je slavljena zbog viteštva.

### April/Travanj &ndash; Jun/Lipanj
* 30. 4. - Francuski kralj uvodi položaj ratnog komesara, *commissaire des guerres*, koja postoji do 1817.
* 1. 5. - Zürich postaje peti član Švicarske Konfederacije.
* maj - Vizantinci sklapaju ugovor sa Mlečanima, pošto su Đenovljani iz Galate bombardovali Carigrad - blokiraće Galatu sa kopnene strane.
* maj/jun - Peti carigradski sabor u Vlaherni: definitivna pobeda Grigorija Palame i isihazma.
* lipanj - Ugarski kralj Ljudevit je otišao u Poljsku svog ujaka Kazimira, u koju upadaju Litavci.

### Jul/Srpanj &ndash; Septembar/Rujan
* jul - Jovan V Paleolog naziva Dušana "preuzvišenim carem Srbije" (dakle ne Romanije) i "voljenim stricem".
** Jovan V u Solunu ulazi u spletke sa Mlečanima i Dušanom protiv Jovana VI i Matije, oca i sina Kantakuzena. Stariji Kantakuzen šalje caricu-majku Anu u Solun a Jovan V za sada odustaje i dobija Didimotiku Matije Kantakuzena, koji je premešten u Jedrene (novi građanski rat izbija sledeće godine).
* kolovoz - Sabor hrvatskog plemstva u županiji Luka kod Zadra, kojoj prisustvuje i ban Lacković - Ostrovica je stolica županije, odlučuje se ko pripada staromu hrvatskom plemstvu.
* kolovoz - Jelena Nemanjić-Šubić brani nasledstvo svog sina Mladena IV (Omiš, Klis, Skradin), pošto je stric ovoga Pavao III obolio. Mlečani žele ovog mjeseca da pomire Jelenu i Pavlovu suprugu Katarinu, rođ. Dandolo.
* 15. 8. - Ljudevit sklapa mir sa litvanskim vojvodom Kenstutisom - obećava da će se pokrstiti ako mu Ljudevit izradi krunu kod pape i da će pomagati ugarskog kralja ako bi povratio zemlje koje su uzeli Nemci.
* 20. 8. - Mletačka Republika naredila Šibenčanima da bosanskom banu vrate roblje, a ovaj njima da naknadi štete.
* 31. 8. - Stogodišnji rat: Franuzi nakon šestomesečne opsade zauzeli Saint-Jean-d'Angély u Akvitaniji.
* 14. 9. - Winrich von Kniprode je novi veliki majstor Teutonskog viteškog reda - najdugovekiji, do 1382.
* 18. 9. - Mazurske vojvode Siemowit III i Kazimir priznaju poljskog kralja za sizerena.
* septembar - Đenovska flota Paganina Dorije opseda Negroponte/Halkidu na Eubeji, ali se 1. oktobra povlači zbog prilaska mletačko-katalonske flote.

### Oktobar/Listopad &ndash; Decembar/Prosinac
* oktobar - Velika đenovska flota plovi u pomoć Galati, usput je zauzela vizantijsku Herakleju u Trakiji.
* novembar - Đenovljani opljačkali Sozopolis.
* 22. 11. - U dubrovačkom Velikom Veću pročitana poruka bosanskog bana da mogu njihovi trgovci dolaziti u njegove zemlje bez ikakva straha i tu trgovati kao u samom Dubrovniku
* 11. 12. - Sabor, izgleda u Budimu: kralj potvrđuje Zlatnu bulu iz 1222, izmjenjena je četvrta točka o nasljeđivanju plemića bez dece. Podanicima je određena devetina od prihoda za kraljevske i plemićke blagajne, radi ojačanja obrambene snage. Seljacima potvrđena sloboda seljenja, zemljarina opet 18 dinara. Slavonski plemići izjednačeni s ugarskim, Slavonija je i pravnim ustanovama odvojena od Hrvatske, kao od ranije administrativnim. Devetina od žita i vina se utjeruje nakon crkvene desetine, odnosi se na sve podanike osim onih u opasanim gradovima, dozvoljen je i plemićima i prelatima - dalje bogaćenje magnata i crkvenih poglavara stvara oligarhiju.

### Kroz godinu
* Dušan nudi bračni savez Osmanliji Orhanu, brak sina turskog vladara i Dušanove kćeri - Orhanovo poslanstvo je presretnuto od vojvode Nikofora kod Rodosta, što će jedno vreme pokvariti Orhanove odnose sa Kantakuzinom.
* Pilotska biskupija je najsiromašnija u Barskoj nadbiskupiji.
*  Marija, sestra ili rođakinja bosanskog bana, udata Ljudevitovim posredovanjem za Ulrika od Helfensteina.
* Yuanska Kina:
** 1351-52 - još jedna epidemija, u provincijama Shanxi, Hebei i Jiangsu, nakon čestih poplava Žute reke i gladi 1340-tih. Vladine trupe su neefektivne, šire se verske sekte, naročito Crveni turbani.
** Vlasti ove godine regrutuju veliki broj radnika za radove na Žutoj reci i Velikom kanalu, među kojima Severni Crveni turbani pokreću pobunu. U isto vreme borbu počinju i Južni Crveni turbani - borba traje do ustanovljena domaće dinastije Ming 1368.
* Goryeo: zbačen je mladi car Chungjeong, dolazi Gongmin (do 1374).

## Rođenja

* 16. 10. - Gian Galeazzo Visconti, prvi vojvoda Milana († 1402)
* 1. 11. - Leopold III Habsburški, vojvoda Austrije († 1386)

## Smrti

*

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)